Συζήτηση βοήθειας:Πίνακες

message: (αντιγραφή από Αγορά)
Υπάρχουν πολλά σφάλματα στην ορθή σύνταξη και μορφοποίηση πινάκων εντός των λημμάτων. Υπενθυμίζω μερικά.
Θυμίζω ότι η βασική σύνταξη για πίνακες δεδομένων είναι αυτή:

Κείμενο κεφαλίδας	Κείμενο κεφαλίδας
Κείμενο κελιού   	Κείμενο κελιού
Κείμενο κελιού   	Κείμενο κελιού

Σφάλματα:
* Ορισμός αυθαίρετα επιλεγμένης εμφάνισης, π.χ. χρώματα κελιών, γραμμών, περιγραμμάτων, μεγέθους χαρακτήρων, κλπ. Εντοπίζονται περιπτώσεις όπου υπάρχει πλήρης ορισμός όλων των παραμέτρων (φόντου, περιθωρίων, στοιχίσεων κλπ) μέσα από style="...", περιπτώσεις όπου χρησιμοποιείται κλάση css που προορίζεται για διαφορετικό σκοπό (π.χ. toccolours για πίνακα περιεχομένων), και περιπτώσεις συνδυασμού των προηγουμένων. Η μορφή των πινάκων δεν πρέπει να διαφοροποιείται στα λήμματα. Η χρήση της καθιερωμένης κλάσης wikitable έχει νόημα ως προς την απαιτούμενη ομοιομορφία μεταξύ των λημμάτων, και ασφάλεια ως προς την εμφάνιση σε διάφορες καταστάσεις ή μέσα. Για παράδειγμα σε μια μορφή "νυκτερινής εμφάνισης" το wikitable θα είναι προσαρμοσμένο, ενώ οι αυθαίρετες μορφοποιήσεις με "σκληρά προσαρμοσμένα" χρώματα θα είναι παράταιρα.
* Λανθασμένη δομή πίνακα, αντίθετη με την ορθή σύνταξη wiki. Υπάρχουν περιπτώσεις όπου εμφανίζεται η παρακάτω λανθασμένη δομή:
{| class="wikitable"
! colspan="2" style="..." | Τίτλος πίνακα
|-
! Κείμενο κεφαλίδας !! Κείμενο κεφαλίδας
|-
| Κείμενο κελιού || Κείμενο κελιού
...
Η ορθή σύνταξη wiki κώδικα για τον τίτλο ενός πίνακα είναι 
{| class="wikitable"
|+ Τίτλος πίνακα
|-
! Κείμενο κεφαλίδας !! Κείμενο κεφαλίδας
|-
| Κείμενο κελιού || Κείμενο κελιού
...
Διαφορετική εμφάνιση μεν, ομοιόμορφη δε, και επιπλέον σωστή σημασιολογικά (σε εφαρμογές που διαβάζουν το περιεχόμενο της σελίδας).
Ακόμη χειρότερα υπάρχουν πίνακες που έχουν ενσωματωμένους (μέσα τους) άλλους πίνακες, με προσαρμοσμένη μορφοποίηση (χρώματα, περιθώρια) για λόγους εμφάνισης. Αυτό είναι γενικά λάθος, μπορεί να εμφανίζεται «σωστά» υπό ορισμένους όρους, αλλά γενικά αναγνωρισμένο λάθος εδώ και πολλά πολλά χρόνια.
Υπάρχουν (και υπήρχαν περισσότεροι) πίνακες συνδυασμοί των δύο προηγούμενων λαθών, όπου ο τίτλος ήταν εντός ενός αρχικού πίνακα και ο πραγματικός ήταν ενσωματωμένος στο ένα και μοναδικό κελί του προηγούμενου! Το σφάλμα έγινε ιδιαίτερα ορατό όταν το mediawiki άλλαξε τον τρόπο εκτίμησης του κώδικα σε αυστηρότερο, με αποτέλεσμα να αποτελούν και να εμφανίζονται πλέον ως δύο διαφορετικοί πίνακες ο ένας μετά τον άλλο.
Άλλο σφάλμα, η χρήση  για κεντράρισμα εντός πλαισίου ή όλου του πίνακα (αφενός το tag είναι κατηργημένο, αφετέρου όπου χρειάζεται πραγματικά μπορεί να εφαρμοστεί με css).
Δευτερεύοντα σφάλματα είναι μη κλείσιμο ετικετών επαναπαυόμενοι ότι θα το κλείσει το mediawiki, η χρήση Έντονο κείμενο ή κεντράρισμα (έστω με css;) σε κεφαλίδες (εξ'ορισμού από το wikitable οι κεφαλίδες είναι με έντονο κεντραρισμένο κείμενο, αν δεν εμφανίζεται έτσι, έχετε κάνει πολύ περισσότερα λάθη), κ.α.
-- geraki (συζήτηση) 10:55, 21 Αυγούστου 2019 (UTC)
 Είναι οπτικά δόκιμη η ενεργοποίηση του text wrap-around γύρω από έναν πίνακα: ορισμός πίνακα ώστε να μην υπάρχουν τεράστιες κενές επιφάνειες στο λήμμα. Έκανα μια τέτοια δοκιμή στο λήμμα για το Ελληνικό αλφάβητο, στο πρόχειρό μου (ενότητες Προέλευση και Άλλα σημεία, απαρχαιωμένα σημεία, στη δεύτερη ένωσα τους δύο πίνακες σε έναν). Εντυπώσεις;--Dipa1965 (συζήτηση) 12:58, 21 Αυγούστου 2019 (UTC)
replies: text: Αν υπάρχουν «τεράστιες κενές επιφάνειες» εξαρτάται από την ανάλυση στην οποία διαβάζει κάποιος. Στο λήμμα που θέτεις ως παράδειγμα, ναι εγώ βλέπω τεράστιες κενές επιφάνειες σε πολύ μεγάλη ανάλυση και 24' οθόνη, αλλά δεν υπάρχουν κενές επιφάνειες στην ανάλυση ενός τυπικού laptop ή σε κινητό (το αντίθετο, δεν υπάρχει κενός χώρος). Το θέμα αυτό (σχετικά με τα μεγάλα πλάτη) είναι πολυπλοκότερο και εκτός θέματος αυτή τη στιγμή.

text: Σε ορισμένες περιπτώσεις θα μπορούσε να χρησιμοποιηθεί το να είναι περίκλειστος ο πίνακας, λαμβάνοντας όμως υπόψη τα προβλήματα που μπορεί να δημιουργήσει η αναδίπλωση (π.χ. με πολλές αναδιπλώσεις σε διάφορες οθόνες ο πίνακας θα φαίνεται σε άλλη ενότητα). Οπωσδήποτε όχι μέσα σε div αλλά απλά class="wikitable" style="float:left;" στην αρχή του πίνακα.

text: Ο αρχικός πίνακας στην ενότητα «Προέλευση» είναι ένας. Κακώς είναι σπασμένος στα δύο για λόγους εμφάνισης. Πρέπει να ενωθεί ακόμη και αν δημιουργείται μεγαλύτερο κενό αισθητικά. Είναι ζήτημα λειτουργικότητας.

text: - geraki (συζήτηση) 13:39, 21 Αυγούστου 2019 (UTC)
Ευχαριστώ για την απάντηση. Προσπάθησα να προσομοιώσω την περίπτωση laptop / κινητού αυξομειώνοντας το πλάτος του παραθύρου αλλά προφανώς αυτό δεν αρκεί. Πράγματι είναι πιο σύνθετο το ζήτημα από ό,τι νόμιζα. Για το text wrapping (περίκλειστος πίνακας) και το πρόβλημα που εντόπισες (ανεπιθύμητη μετακίνηση πίνακα σε άσχετη ενότητα) αντιλαμβάνομαι ότι υπάρχουν δύο λύσεις: η πιο άμεση είναι η τοποθέτηση τίτλου στον πίνακα (λύση ανάλογη με αυτό που γίνεται τις εικόνες) και η δεύτερη να μη χρησιμοποιούνται περίκλειστοι πίνακες παρά μόνο μέσα σε πολύ μεγάλες ενότητες. Η αλήθεια είναι πως η τεράστια ποικιλία hardware έχει πια δυσκολέψει πολύ το ζήτημα της συνεκτικότητας της απεικόνισης. Πάντως αυτά τα τεράστια κενά παραμένουν, κατά τη γνώμη μου, πολύ αποκρουστικά.--Dipa1965 (συζήτηση) 13:55, 21 Αυγούστου 2019 (UTC)
* Δοκίμασε διαφορετικό θέμα (αυξομείωσε το πλάτος του παραθύρου για να θαυμάσεις). 
* Τίτλος στον πίνακα χρειάζεται πάντα.
* Το ζήτημα του μεγάλου απλώματος μιας σελίδας σε μεγάλες οθόνες είναι κάτι που απασχολεί γενικώς τους designers. Οι δύο κύριες προσεγγίσεις είναι η αντίστροφη αναδίπλωση (μεταφορά διαφορετικών στοιχείων σε πλαϊνές στήλες, όσο απλώνει η οθόνη) ή περιορισμός στο πόσο θα απλωθεί το περιεχόμενο στην οθόνη (το βλέπεις σε πολλούς ιστότοπους). Προς το παρόν στη Βικιπαίδεια οι μόνες σχετικές αντιμετωπίσεις είναι το θέμα timeless που σου προτείνω παραπάνω, που περιορίζει το άπλωμα του περιεχομένου, και η αναδίπλωση στις σελίδες δομημένων συζητήσεων (όπως στη δική μου συζήτηση χρήστη). - geraki (συζήτηση) 14:15, 21 Αυγούστου 2019 (UTC)
thread_title:  Δομή και μορφοποίηση πινάκων